તું આમ ધીર-ગંભીર મોઢું લઈ ફરે છે એ મને જરાય ગમતું નથી. તારો પ્રોબ્લેમ છે કે તું સપનું તો જુવે છેઃ પછી એને ઢીલ નથી આપતી. નાનપણમાં કોઈ તારાથી કિટ્ટા કરે તો તું કેવા ગલગલિયા કરી એને માનવી લેતી. આજે જાતને એવા જ ગલગલિયા કરી તો જો. જ્યારથી તને આંખે ચશ્માં આવ્યા છે ત્યારથી જાણે ભવિષ્યમાં જોઈ શકતી હોય એ રીતે ચિંતા કર્યા કરે છે. તારા ચશ્માં અક્ષર ઉકેલી શકે... તારું ભવિષ્ય નહીં. એટલે ચિંતાના ચશ્માં ઉતારી નાખ.